La majoria de països tenen restriccions sobre el tipus i la quantitat de líquid que es pot portar com a equipatge de mà. Això inclou gels, cremes, pastes i menjar líquid com ara melmelada i gelatina. Es permet el menjar sòlid a bord, encara que el país de destinació pot prohibir la introducció d'alguns tipus d'aliments. Recorda la normativa sobre líquids a l'equipatge de mà.
Pel que fa a l'equipatge facturat, pot incloure aliments i begudes sempre que vagin ben embalats i en recipients irrompibles per prevenir qualsevol accident (les ampolles, els articles peribles i fràgils viatgen sota la teva responsabilitat). El personal de l'aeroport pot denegar el transport de l'article si considera que no ha estat embalat correctament.
Els productes d'origen animal (carn, llet i productes derivats) poden contenir agents patògens que transmetin malalties contagioses. Per això, la Unió Europea i altres països exigeixen controls i procediments estrictes per introduir aquests aliments. Abans de viatjar, comprova que l'aliment que pretens transportar estigui permès, consultant el departament de duanes que correspongui.